**ZÁPISNICA**

**zo zasadnutia P OPK Rožňava, zo dňa 22.11.2017**

Prítomní: podľa prezenčnej listiny

 Zasadnutie P OPK otvoril a viedol Róbert Kováč podpredseda OPK s nasledovným programom, program členovia predstavenstva jednohlasne schválili :

1./ Otvorenie

2./ Kontrola plnenia uznesení

3./ Správa o činnosti kancelárie OPK

4./ Návrh rozpočtu

5./ Príprava konferencie

6./ Rôzne

7./ Diskusia

8./ Návrh na uznesenie

9./ Ukončenie

Overovatelia zápisnice : Ing. Milan Timár, Mgr.art. Gabriel Borzy

Návrhová komisia: Ing. František Szőllős

Zapisovateľ : Piljan Ján

2./ kontrola plnenia uznesení z zasadnutia P OPK konaného 23.10.2017

 Správu predniesol Ján Piljan

 Správa je písomne spracovaná a priložená k prvopisu zápisnice

3./ Správa o činnosti kancelárie OPK

 Správu predniesol Ján Piljan , informoval prítomných členov predstavenstva o činnosti kancelárie

 z ostatného zasadnutia predstavenstva OPK a došlej pošte

 Písomná správa je písomne spracovaná a priložená k prvopisu zápisnice

4./ Návrh rozpočtu predniesol predseda ekonomickej komisie Ing. Vojtech Farkašovský je spracovaný

 písomne a priložený k prvopisu zápisnice .

5./ Vedúci kancelárie predniesol program konferencie otvorenie , ktorý bude upravený tak, že

 správy jednotlivých predsedov a správu za kanceláriu prednesie v jednej správe podpredseda

 P OPK . Návrh na pracovné predstavenstvo v zložení predseda Piljan Ján , člen JUDr. Ján Gallo,

 Róbert Kováč , Ing. Ján Valentík, delegát SPK. Zároveň sa program doplní o bod návrh a schválenie

 Plánu hlavných úloh OPK Rožňava na rok 2018. Návrh členov komisii sa bude dopĺňať na základe

 návrhov delegátov konferencie. Občerstvenie bude zabezpečené z bagatérie v Rožňave.

6./ V Rôznom vystúpil Ing. František Szőllős, ktorý informoval o zasadnutí výberovej komisie na výber

 návrhu na predsedu P OPK. Zo združení bol podaný jeden návrh a to na Ing. Františka Szőllősa,

 ktorý sa kandidatúry vzdal. Ďalej boli navrhnutý Róbert Kováč a JUDr. Ivan Gallo . JUDr. Ján Gallo

 uviedol že predstavenstvo by malo ísť do volieb s jedným kandidátom a nie s dvomi, to mala

 spraviť výberová komisia . Piljan Ján navrhol aby do volieb šiel návrh s jedným kandidátom na

 post P OPK, Breuer Ján uviedol že budúci predseda by mal spolupracovať s SPK mal mať

 primerané vzdelanie viesť OPK zvládať právne veci a vedieť vysvetliť vzniknutú situáciu v Silickej

 Jablonici, JUDr. Ján Gallo uviedol že podpredseda R. Kováč sa podieľal na vzniknutej situácii

 v Silickej Jablonici . Róbert Kováč uviedol že poľuje v Silickej Jablonici je tam obyčajný člen, ale on

 nemal vplyv na vzniknutú situáciu, a že teraz je tam poriadok a nevidí problém že tam poľuje.

 Taktiež nevidí problém že budú dvaja kandidáti a nech rozhodne konferencia o tom kto bude

 predsedom P OPK. V rámci rozpravy k danej téme obidvaja kandidáti a predseda DR OPK

 opustili zasadaciu miestnosť, aby predstavenstvo OPK rozhodlo o návrhu na jedného kandidáta

 na post predsedu P OPK. Po krátkej diskusii a zvážení všetkých okolností členovia predstavenstva

 jednohlasne navrhli za kandidáta na post predsedu predstavenstva OPK JUDr. Ivana Galla.

 Uvedená informácia bola podaná navrhnutým kandidátom a predsedovi DR OPK.

 JUDr. Ivan Gallo uviedol že pokiaľ bude zvolený konferenciou za predsedu P OPK na jeho pozíciu

 navrhuje Ing. Róberta Hanuštiaka , ktorý je členom disciplinárnej komisie a doplniť komisiu

 o Mgr. Jána Getlera, ktorý má právnické vzdelanie . S uvedenými už o tom hovoril a menovaný

 s kandidatúrou súhlasia.

 Róbert Kováč informoval prítomných o vzdaní sa funkcie člena predstavenstva Ing. Jozefa

 Trojana k 22.11.2017, ďalej o možnosti predĺženia nájomnej zmluvy s Rímskokatolíckou cirkvou

 na dvadsať rokov za podmienky zvýšenia nájmu na 170,- € na rok.

7./ V diskusii vystúpili:

 J. Breuer člen predstavenstva, informoval prítomných o stretnutí s energetikom za účasti p. J.

 Piljana ako by sa dalo vyriešiť vykurovanie v suteréne a budove OPK formou teplovzdušných

 čerpadiel.

 Piljan J. Informoval prítomných o pripravovaných skúškach kandidátov na deň 16.12.2017 v ZŠ

 Zlatá

8./ Uznesenie predniesol Ing. F. Szőllős, ktoré prítomný jednohlasne schválili

9./ Ukončenie previedol podpredseda OPK Róbert Kováč a poďakoval prítomným za

 aktívnu účasť na dnešnom zasadnutí

**N Á V R H N A U Z N E S E N I E**

Predstavenstvo OPK:

Berie na vedomie:

* Kontrolu plnenia uznesení , tak ako boli prednesené vedúcim kancelárie OPK
* Správu o činnosti kancelárie OPK prednesenú vedúcim kancelárie OPK

Schvaľuje:

* Návrh rozpočtu na rok 2018
* Program konferencie a pracovné predsedníctvo konferencie v zložení predseda J. Piljan, člen Róbert Kováč, JUDr. Ján Gallo, Ing. Ján Valentík, delegát SPK
* Návrh kandidáta na post predsedu P OPK JUDr, Ivana Galla
* Vzdania sa kandidatúry na post predsedu Ing. Františka Szollosa.
* Objednávku Magazínu poľovníka 2018 v počte 20 ks
* Návrh Rímskokatolíckej cirkvi v Rožňave za nájom strelbíšť na 20 rokov za 170,- € za rok

Ukladá:

* 1./ Doplniť do programu konferencie návrh a schválenie Plánu hlavných úloh na rok 2018

 Termín : 29.11.2017 zodpovedný: vedúci kancelárie

Zapisovateľ:

 Piljan Ján ....................................

Overovatelia zápisnice:

 Mgr.art Gabriel Borzy ..........................

 Ing. Milan Timár .........................

V Rožňave dňa 22.11.2017